**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izstrādāts pamatojoties uz 2021.gada 8.jūlija finanšu ministra vadītajā Koronavīrusa izraisītās slimības COVID-19 radīto ekonomisko seku operatīvās novēršanas vadības grupā uzņēmējdarbības un nodarbināto atbalstam konceptuāli atbalstīto priekšlikumu.  Covid-19 infekcijas izplatības seku pārvarēšanas likums 24. un 25. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekštelpu gaisa kvalitātes uzlabošanā nozīmīga loma ir atbilstošai telpu ventilācijai. Nepietiekama ventilācija ilgstošas sociālās aprūpes iestādēs, kā arī biroja telpās, tiek saistīta ar negatīvu ietekmi uz veselību, t. sk. vispārēju nogurumu, paaugstinātu infekciju slimību risku, darba spēju samazināšanos.  Gaisa kvalitāte telpā ir atkarīga no vairākiem faktoriem – no ventilācijas apjoma L/s uz cilvēku (kas ir atkarīgs no ventilācijas efektivitātes, vēdināšanas, telpas kubatūras), cilvēku skaita telpā, veikto aktivitāšu intensitātes. Ir būtiski nodrošināt gan atbilstošu telpas platību, gan pietiekamu gaisa cirkulāciju telpās un līdz ar to optimālu CO2 koncentrāciju, kas ļauj samazināt infekcijas slimību izplatības risku, t.sk. koronavīrusu koncentrāciju telpā. Vīruss, kas izraisa Covid-19, lielākoties tiek pārnests ar pilieniem, ko rada inficējusies persona, klepojot, šķaudot vai izelpojot. Apstākļiem atbilstoša un kvalitatīva ventilācija telpās ir būtisks priekšnoteikums, lai nodrošinātu ilgstošas sociālās aprūpes klientiem, sociālās rehabilitācijas pakalpojuma saņēmējiem, kā arī valsts pārvadē strādājošajiem atbilstošu dzīves un darba vidi esošajā (un arī citās, līdzīgās) epidemioloģiskajās situācijās.  Ņemot vērā situāciju, kas saistīta ar Covid-19 izplatību, jāuzsver, ka labklājības nozarē pakalpojumu īpatsvars, kurus nav iespējams sniegt attālināti, ir ievērojams (piemēram, valsts sociālās aprūpes centros klienti uzturas 24 stundas diennaktī 7 dienas nedēļā visu cauru gadu, šīs iestādes ir viņu mājas). Nepietiekama gaisa kvalitāte, ventilēšanas un piespiedu gaisa apmaiņas sistēmu neesamība vai daļēja esamība, dabiskās/pasīvās ventilācijas aktīvās izmantošanas ierobežojošie faktori ir viens no epidemioloģisko risku paaugstinātājfaktoriem, kas var būtiski ietekmēt iestāžu darbību.  CO2  koncentrācija telpā ir objektīvākais izmērāmais rādītājs, kas liecina par ventilācijas efektivitāti – pietiekamu svaiga gaisa pieplūdi. Iekštelpu CO2 koncentrācija, kas pārsniedz 1000 ppm, liecina par  nepietiekamu telpu ventilāciju un arī par to, ka telpu platība nav pietiekama konkrētam klientu skaitam. Jo lielāka CO2 koncentrācija gaisā, jo lielāka nepieciešamība pēc pastiprinātas svaiga gaisa pieplūdes telpā.  Telpas ar augstu CO2 līmeni, kas radies tāpēc, ka telpās ventilēšanas efektivitāte nav pietiekama, ir ļoti nedrošas no infekcijas risku viedokļa, un ir nekavējoties jārīkojas, lai uzlabotu situāciju. Vienkāršākais un ātrākais risinājums CO2 samazināšanai ir telpu vēdināšana, atverot logu. Nākamais – atbilstoša ventilācijas sistēma vai inovatīva ventilācijas sistēma ar CO2 sensoriem.  Ņemot vērā, ka jaunākās paaudzes ventilācijas sistēmas nav pieejamas nevienā nozares iestādē, esošās ventilācijas sistēmas ir daļēji novecojušas un to darbspēja ir traucēta, kā arī apzinoties, ka nozarei nav iespēju īsā laikā izbūvēt un/vai atjaunot ventilācijas sistēmas, par lietderīgāko risinājumu, kas ļautu ne tikai operatīvāk reaģēt ikdienas situācijās un savlaicīgāk nodrošināt pasīvo vēdināšanu, bet arī ilgākā laika periodā ļautu veikt kvalitatīvu datu monitoringu, lai izvērtētu prioritāri būtiski uzlabojamos objektus, atzīstams CO2 mērītāju iegāde. Telpu apsekošana ar CO2 mērītāju ļauj noteikt, kurās no tām ir sliktākā ventilācija, lai uzlabojumus sāktu ar šīm telpām. Savukārt pastāvīga CO2 kontrole ar attiecīgajiem CO2 detektoriem ir drošākais un ērtākais veids, kā kontrolēt ventilācijas pasākumu efektivitāti.  Minēto sensoru lietojums atzīts par pierādījumos balstītu metodi sabiedrisko telpu pieļaujamās noslodzes noteikšanā un ir iekļauts arī Latvijas Zinātņu akadēmijas izstrādātajās *Rekomendācijās pasākumu kopai Covid-19 pandēmijas ierobežošanai[[1]](#footnote-1)*, kurā secināts, ka “CO2 monitorings epidēmiju laikā būtu ieviešams visās publiskajās telpās, darba vietās, mācību iestādēs, bērnudārzos, veselības aprūpes iestādēs un valsts pārvaldes institūciju telpās.” |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Institūciju darbinieki un pakalpojumu saņēmēji:   1. Ilgstošas sociālās aprūpes un sociālās rehabilitācijas institūcijās; 2. Sociālās integrācijas valsts aģentūrā; 3. Valsts sociālās apdrošināšanas aģentūrā; 4. Veselības un darbspēju ekspertīzes ārstu valsts komisijā; 5. Valsts bērnu tiesību aizsardzības inspekcijā; 6. Nodarbinātības valsts aģentūrā; 7. Valsts darba inspekcijā; 8. NRC “Vaivari”; 9. Labklājības ministrijā. |
| 2. | Tiesiskā regulējuma ietekme uz tautsaimniecību un administratīvo slogu | Labklājības ministrijas nozares 4 darbinieki, kas nodrošinās gaisa kvalitātes un telpu klimata monitoringa sensoru, kā arī gaisa kvalitātes un telpu klimata monitoringa bāzes staciju iepirkuma organizēšanu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam\* | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 312 320 | 0 | 0 | 0 | 0 | 0 |
| 2.1. valsts pamatbudžets | 0 | 312 320 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -312 320 | 0 | 0 | 0 | 0 | 0 |
| 3.1. valsts pamatbudžets | 0 | -312 320 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 312 320 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
|  | *\* LM normatīvajos aktos noteiktā kārtībā ir sagatavojusi un iesniegs izskatīšanai Ministru kabinetā grozījumus Ministru kabineta 2021.gada 11.janvāra rīkojumā Nr.17 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzot novirzīt piešķirtos līdzekļus par prognozējamo neizpildes daļu 312 320 euro apmērā, šī MK rīkojuma nodrošināšanai.*  Projekts paredz Finanšu ministrijai no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” ne vairāk kā **312 320 *euro*** apmērā, lai nodrošinātu gaisa kvalitātes un telpu klimata monitoringa sensoru, kā arī gaisa kvalitātes un telpu klimata monitoringa bāzes staciju iegādi Labklājības ministrijas un VSIA "ŠAMPĒTERA NAMS" valdījumā esošajām ēkām, kurās pakalpojumus nodrošina Labklājības ministrijas padotībā esošās iestādes, kā arī ilgstošas sociālās aprūpes un rehabilitācijas institūcijās, kas ir pašvaldību dibinātas vai tām ir noslēgts līgums ar pašvaldību par pakalpojumu sniegšanu.  Labklājības ministrija ir veikusi savu nekustamo īpašumu analīzi, ņemot vērā telpu izmantošanas mērķi, konkrētajā objektā sniegto pakalpojumu specifiku, klientu skaitu u.tml., un secinājusi, ka pašreizējās situācijas monitorēšanai un uzlabošanai minimālais nepieciešamais gaisa kvalitātes un telpu klimata monitoringa sensoru skaits ir 543, savukārt nepieciešamais gaisa kvalitātes un telpu klimata monitoringa bāzes staciju skaits ir 62 (ja iepirkuma rezultātā par uzvarētāju tiek atzīts pakalpojuma sniedzējs, kurš piedāvā nodrošināt gaisa kvalitātes sensorus un datu monitorēšanu, izmantojot bāzes staciju risinājumu), kopējās indikatīvās izmaksas ir 162 560 *euro*.  Indikatīvais vienas ierīces izmaksas 240 *euro*: 240 *euro* x 543 mērītāji = 130 320 *euro*.  Indikatīvas vienas bāzes stacijas izmaksas 520 *euro*: 520 *euro* x 62=32 240 *euro*.  Kopā: 130 320 + 32 240 = 162 560 *euro*.  Tāpat ar gaisa kvalitātes un telpu klimata monitoringa sensoriem nepieciešams nodrošināt 8 līgumorganizāciju sociālās aprūpes iestādes un 202 pašvaldības sociālās aprūpes iestādes, plānojot vidēji 3 ierīces uz katru iestādi, nepieciešamos sensoru skaits ir 624 mērītāji un indikatīvās izmaksas ir līgumorganizācijām 5 760 *euro*, pašvaldības sociālās aprūpes iestādēm 144 000 *euro*.  Indikatīvais vienas ierīces izmaksas 240 *euro*: 240 *euro* x 624 mērītāji = 149 760 *euro*.  Ņemot vērā, ka Izglītības ministrija plāno organizēt CO2 mērītāju iepirkumu savas nozares iestādēm, Labklājības ministrija sadarbojās ar Izglītības ministriju par iespējām piedalīties vienotajā iepirkumā. Finansējums tiks pieprasīts pēc iepirkuma noslēgšanās, atbilstoši faktiskajām iepirkuma cenām.  Ņemot vērā minēto nepieciešams palielināt izdevumus Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums” EKK 2000 **312 320 *euro*** apmērā.  Labklājības ministrijai normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par apropriācijas izmaiņām, un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas neizteiks iebildumus, tad tik veiktas apropriācijas izmaiņas. | | | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)  6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Neietekmē |
| 3. | Cita informācija | Nav |

Labklājības ministrs G.Eglītis

12.07.2021. 12:01

1641

Strēle 64331831

[Sandra.Strēle@lm.gov.lv](mailto:Sandra.Strēle@lm.gov.lv)

1. *Rekomendācijas pasākumu kopai Covid-19 pandēmijas ierobežošanai*. Pieejams: <https://www.lza.lv/images/IK_CV/CO2%20monitorings.pdf> [↑](#footnote-ref-1)